c) a bekövetkezett események;

2020-ban a tagállamok 363 létesítményről számoltak be, amelyek uniós vizeken találhatók (lásd: 1. táblázat):

Ehhez az éves jelentéshez a Bizottság a Bulgáriától, Horvátországtól, Ciprustól, Dániától, Franciaországtól, Németországtól, Görögországtól, Írországtól, Olaszországtól, Hollandiától, Lengyelországtól, Romániától és Spanyolországtól kapott adatokat használta fel. A többi tagállam nem végzett tengeri olaj- és gázipari tevékenységet, vagy nem nyújtott be lényeges információt.

(*) FMI: helyhez kötött létesítmény személyzettel; FNP: helyhez kötött, nem termelő létesítmény; FPI: úszó kitermelő létesítmény; NUI: rendszerint felügyelet nélkül üzemeltetett létesítmény.

A tengeri létesítmények több mint felét 1980 és 2000 között helyezték üzembe; 2020-ban nem került sor új, helyhez kötött létesítmény üzembe helyezésére. 2010 óta az Északi-tengeren és az Atlanti-óceánon jóval kevesebb új termelő létesítményt helyeztek üzembe.

Az EU belső kőolaj- és földgáztermelésének mintegy 81 %-a (18 795 kilotonna olajegyenérték) az Északi-tengeren és az Atlanti-óceánon zajlik (lásd: 2. táblázat). Ott a legnagyobb termelők Hollandia és Dánia. A Földközi-tengeren Olaszország és Horvátország a legnagyobb termelő. A Fekete-tengeren csak Románia teljesítménye jelentős.

Térség Ország ktoe Az EU összértékének %-ában Balti-tenger 249 1,3 % Lengyelország 249 1,3 % Fekete-tenger 1 179 5,9 % Bulgária 30 0,1 % Románia 1149 5,8 % Földközi-tenger 2 790 13,9 % Horvátország 241 1,2 % Görögország 97 0,5 % Olaszország 2422 12,1 % Spanyolország 30 0,1 % Északi-tenger és Atlanti-óceán 157 233 78,9 % Dánia 4 917 24,6 % Németország 890 4,5 % Írország 90 0,5 % Hollandia 9 826 49,2 % Összesen 19 941 100 %

Az Egyesült Királyság EU-ból való kilépése következtében az EU elveszítette tengeri olaj- és gázkitermelésének mintegy 80 %-át. A termelés kismértékben nőtt Lengyelországban, Bulgáriában és Németországban, viszont csökkent az összes többi tagállamban, különösen Dániában. A tagállamok 2019. évi termeléséhez képest 2020-ban 18 %-os termeléskiesés volt tapasztalható (kb. 4 317 kilotonna olajegyenérték).

A kilotonna olajegyenértékben (ktoe) mért uniós össztermelés 70 %-át a gáz, és csupán 30 %-át az olaj tette ki. 3 619 ktoe termeléssel Dánia volt a legjelentősebb olajtermelő, amelyet Németország (867 ktoe), Hollandia (451 ktoe) és Olaszország (440 ktoe) követett.

4.2. A tengeri létesítményekkel összefüggő ellenőrzések, vizsgálatok, végrehajtási intézkedések és szabályozási keret

2020-ban a tagállamok illetékes hatóságai rendszeresen ellenőrizték az illetékességi területükön található tengeri létesítményeket (lásd: 3. táblázat) – minél több létesítménnyel rendelkezett egy ország, általában annál több ellenőrzést végzett.

2019-hez képest csökkent az ellenőrzések száma, a létesítményekben az ellenőrzések elvégzése céljából töltött munkanapok száma és az ellenőrzött létesítmények száma. Az ellenőrök 2019-hez képest sokkal kevesebb időt fordítottak a létesítményekre.

Térség Ország Ellenőrzések A létesítményben ledolgozott munkanapok száma (utazási időt nem számítva) Ellenőrzött létesítmények száma Balti-tenger 2 7 4 Lengyelország 2 7 4 Fekete-tenger 10 60 7 Bulgária 0 0 0 Románia 10 60 7 Földközi-tenger 181 175 80 Horvátország 13 13 6 Ciprus 0 0 0 Görögország 1 5 2 Olaszország 164 156 69 Spanyolország 3 1 3 Északi-tenger és Atlanti-óceán 62 89 50 Dánia 12 53 10 Németország 2 3 2 Írország 2 12 2 Hollandia 46 21 36 Összesen 255 331 141

A tengeri olaj- és gázipari tevékenységek biztonságáról szóló irányelv 18. cikke az illetékességi területükön végzett tevékenységekkel és az ott működő létesítményekkel kapcsolatos jog- és hatásköröket biztosít az illetékes nemzeti hatóságok számára. Ezek a jog- és hatáskörök kiterjednek az üzemeltetés megtiltására, valamint a kockázatkezelés általános elveinek való megfelelést és a biztonságos üzemeltetés biztosítását szolgáló intézkedések meghozatalának előírására.

2020-ban Dánia egy súlyos baleset miatt végzett vizsgálatot, és Horvátország is kivizsgált egy esetet, miután a munkavállalók biztonsági és környezetvédelmi aggályokról számoltak be. 2019-ben Olaszország és Románia is egy-egy vizsgálatot folytatott le.

2020-ban csak Dánia hozott végrehajtási intézkedést. 2019-ben az egyetlen végrehajtási intézkedést Hollandia hozta (az Egyesült Királyságot nem számítva).